CELEX: 32019D2002
Language: et
Date: 2019-11-28 00:00:00
Title: Komisjoni Rakendusotsus (EL, Euratom) 2019/2002, 28. november 2019, seoses Bulgaariale antud loaga jätkata kuni 2023. aasta lõpuni teatavate ligikaudsete arvestuste kasutamist käibemaksupõhiste omavahendite baasi arvutamisel seoses rahvusvahelise reisijateveoga (teatavaks tehtud numbri C(2019) 8590 all) (Ainult bulgaariakeelne tekst on autentne)

2.12.2019   
               
               
                  ET
               
               
                  Euroopa Liidu Teataja
               
               
                  L 310/50
               
            
         KOMISJONI RAKENDUSOTSUS (EL, Euratom) 2019/2002,
         28. november 2019,
         seoses Bulgaariale antud loaga jätkata kuni 2023. aasta lõpuni teatavate ligikaudsete arvestuste kasutamist käibemaksupõhiste omavahendite baasi arvutamisel seoses rahvusvahelise reisijateveoga
         (teatavaks tehtud numbri C(2019) 8590 all)
         (Ainult bulgaariakeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
         olles konsulteerinud omavahendite nõuandekomiteega
         ning arvestades järgmist:
         
                     (1)
                  
                  
                     Nõukogu direktiivi 2006/112/EÜ (2) artikli 390a kohaselt võib Bulgaaria jätkata kõnealuse direktiivi X lisa B osa punktis 10 nimetatud rahvusvahelise reisijateveo maksust vabastamist tema ühinemiskuupäeval kehtinud tingimuste kohaselt seni, kuni sama maksuvabastust kohaldatakse veel ühes 31. detsembri 2006. aasta seisuga ELi kuulunud liikmesriikidest. Selle artikli kohaselt tuleb kõnealuseid tehinguid arvesse võtta käibemaksupõhiste omavahendite baasi kindlaksmääramisel.
                  
               
                     (2)
                  
                  
                     Komisjoni otsusega 2010/4/EL, Euratom (3) anti Bulgaariale muu hulgas luba kasutada ajavahemikul 1. jaanuarist 2009 kuni 31. detsembrini 2018 käibemaksu omavahendite baasi arvutamisel ligikaudseid arvestusi direktiivi 2006/112/EÜ X lisa B osa punktis 10 nimetatud rahvusvahelise reisijateveo puhul.
                  
               
                     (3)
                  
                  
                     4. aprilli 2019. aasta kirjas taotles Bulgaaria komisjonilt luba jätkata käibemaksupõhiste omavahendite baasi arvutamisel teatavate ligikaudsete arvestuste kasutamist. Bulgaarial ei ole võimalik direktiivi 2006/112/EÜ X lisa B osa punktis 10 nimetatud rahvusvahelise reisijateveoga seotud tehingute puhul täpselt välja arvutada käibemaksupõhiste omavahendite baasi. Arvestades kõnealuste tehingute mõju Bulgaaria käibemaksupõhiste omavahendite kogubaasile, tooksid need arvutused tõenäoliselt kaasa põhjendamatu halduskulu. Bulgaarial on võimalik teha sellist liiki tehingute puhul arvutusi ligikaudsete arvestuste alusel. Seepärast tuleks Bulgaarial lubada jätkata ligikaudsete arvestuste kasutamist käibemaksupõhiste omavahendite baasi arvutamisel seoses rahvusvahelise reisijateveoga.
                  
               
                     (4)
                  
                  
                     Läbipaistvuse ja õiguskindluse huvides on asjakohane loa kohaldatavust ajaliselt piirata,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käibemaksupõhiste omavahendite baasi arvutamisel lubatakse Bulgaarial alates 1. jaanuarist 2019 kuni 31. detsembrini 2023 kasutada ligikaudseid arvestusi direktiivi 2006/112/EÜ X lisa B osa punktis 10 nimetatud rahvusvahelise reisijateveo puhul.
         
         
            Artikkel 2
            Käesolev otsus on adresseeritud Bulgaaria Vabariigile.
         
         
            Brüssel, 28. november 2019
            
               
                  Komisjoni nimel
               
               Günther OETTINGER
               
                  komisjoni liige
               
            
         
         
            (1)  EÜT L 155, 7.6.1989, lk 9.
         
            (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (3)  Komisjoni 22. detsembri 2009. aasta otsus 2010/4/EL, Euratom, millega antakse Bulgaariale luba kasutada ülemöödunud aastale eelnenud aastate statistikat ja käibemaksu omavahendite baasi arvutamisel teatavaid ligikaudseid arvestusi (ELT L 3, 7.1.2010, lk 17).